# Victoria De Angelis

Victoria De Angelis (Roma, 28 d'abril del 2000) és una baixista i compositora italo-danesa. Va fundar el grup de rock italià Måneskin el 2015 amb el guitarrista Thomas Raggi, amb qui va guanyar el Festival de Música de Sanremo 2021 i posteriorment el Festival d'Eurovisió 2021 amb la cançó "Zitti e buoni".

## Primers anys

De Angelis va néixer a Roma, Itàlia, de mare danesa i pare italià. La seua mare va morir de càncer quan ella tenia 15 anys. Des de petita, segons ella, la música rock encarnava el seu desig de llibertat. Aficionada i apassionada per la música des de la seua infantesa, va començar a tocar la guitarra als 8 anys i va començar a tocar el baix a seté grau.
En una entrevista per a Elle, va revelar haver patit atacs de pànic als 14 anys que la van fer perdre un any d'escola. Va assistir a l'escola secundària Scuola Media Gianicolo on va conéixer a Thomas Raggi, guitarrista amb qui eventualment formaria la banda. Més tard va completar els seus estudis al Liceo Classico Virgilio. Ha citat Nick O'Malley i Kim Gordon com les seues influències.

## Carrera

De Angelis i Thomas Raggi es van conèixer per primera vegada durant els seus dies de secundària i més tard se'ls va unir Damiano David, Ethan Torchio de la propera ciutat Frosinone es va unir a ells quan van demanar un bateria a Facebook per completar el alineació.
Tot i que De Angelis i Raggi van crear la banda el 2015, no va ser fins al 2016 que es va fer oficial ja que els membres van haver de triar un nom per poder registrar-se a Pulse, un concurs de música local per a bandes emergents. Mentre feien una pluja d'idees, els seus companys de banda van demanar a De Angelis que diguera algunes paraules daneses, i es van posar d'acord en Måneskin (Llum de Lluna), tot i que que el seu significat no està relacionat amb la banda en si. Posteriorment van actuar com a músics ambulants als carrers del barri de Colli Portuensi a Roma, i el 2017 van guanyar protagonisme quan van quedar segons a l'onzena edició del programa de talent italià X Factor. La banda va tenir un gran debut amb l'àlbum d'estudi "Il ballo della vita" i una gira el 2018 i el 2019.
El 2021, van publicar el seu segon àlbum d'estudi Teatro d'ira: Vol. I. El mateix any, la banda va guanyar Eurovisió. 20 de gener de 2023, van publicar el seu tercer àlbum d'estudi Rush! a través d'Epic Records.
El 2023, Duran Duran va publicar una versió de "Psycho Killer" de Talking Heads, amb De Angelis com a baix i veu convidada. El 2024, després d'acabar la seua primera gira mundial amb Måneskin, es va embarcar en una gira per Europa i els Estats Units com a DJ solista, interpretant una varietat de gèneres de música electrònica. El 30 d'agost va publicar el seu senzill debut en solitari, una col·laboració amb la cantant brasilera Anitta titulada "Get Up Bitch! Shake Ya Ass".

## Vida privada

De Angelis s'identifica com a lesbiana i te una relació amb la model Luna Passos. Té una germana tres anys menor que ella anomenada Veronica amb qui se la veu sovint a Instagram. Parla fluidament italià, anglés i danés.

## Referències

* ↑ «A 15 anni mia nipote Victoria ha visto la mamma morire. Le aveva tenuto la mano per 3 mesi» (en italià). Huffpost, 06-12-2021. Arxivat de l'original el 2022-05-26. [Consulta: 31 maig 2022].
* 1 2 Solari, Ilaria. «Victoria De Angelis senza filtri per Elle: "Che rabbia, le etichette"» (en italià). Elle, 13-05-2021.
* ↑ «Victoria 8 Yrs - SMOKE ON THE WATER» (YouTube).
* ↑ Lupia, Valentina. «Eurovision, Maneskin, la preside di "Zitti e buoni": "Damiano e quel carattere così arrabbiato ma mai coatto"» (en italià). La Reppublica, 23-05-2021.
* ↑ Lowe, Zane. «The Måneskin Interview» (en anglès). Apple Music, 05-11-2021.
* ↑ «Victoria De Angelis dei Maneskin: «Quella che ha ispirato il mio immaginario è Kim Gordon dei Sonic Youth»» (en italià). Sentireascoltare, 14-05-2021.
* ↑ «Tutto quello che c'è da sapere sui Maneskin» (en italià). Agi, 24-11-2017.
* ↑ Mastrantonio, Luca. «Perché i Måneskin fanno ballare anche le mamme delle fan» (en italià). Corriere, 29-03-2018.
* ↑ «Ciclone Maneskin, il rock è coatto: "Semo de Roma"» (en italià). La Reppublica, 26-11-2017.
* ↑ «“Si dice Maneskin, non Moleskine!”: origine e significato del nome della band» (en italià). X Factor Itàlia, 12-12-2017.
* ↑ Laffranchi, Andrea. «Damiano dei Maneskin, la sua storia: dalla strada all’Eurovision, «Con le monetine raccolte il primo singolo»» (en italià). Corriere, 24-05-2021.
* ↑ Mastrantonio, Luca. «Måneskin, trionfo a Eurovision: "La rabbia dei ventenni è di nuovo forza creativa"» (en italià). Corriere della Sera, 11-02-2021. Arxivat de l'original el 4 March 2021. [Consulta: 2 juny 2021].
* ↑ «Eurovision 2021 winners Måneskin: 'Our lives have completely changed' | Måneskin | The Guardian». amp.theguardian.com, 14-05-2022. [Consulta: 29 juliol 2024].
* ↑ Paul, Larisha (2023-10-24). «Duran Duran Amps Up Talking Heads 'Psycho Killer' Cover». Rolling Stone (en en-US). Arxivat de l'original el 28 October 2023.
* ↑ «The solo project by Victoria de Angelis (Måneskin) that has excited Rosalía: "let's go Vic"» (en anglès americà), 28-02-2024. [Consulta: 28 febrer 2024].
* ↑ Kelly, Tyler Damara. «Måneskin bassist Victoria De Angelis links up with Anitta on solo single, "Get Up Bitch!"». The Line of Best Fit, 30-08-2024. [Consulta: 30 agost 2024].